钦定古今图书集成/明伦汇编/闺媛典/第079卷 > 王居一妻胡氏〈李氏附〉
## 钦定古今图书集成/明伦汇编/闺媛典/第079卷 > 王居一妻胡氏〈李氏附〉

按《汝宁府志》：“胡氏，上蔡诸生王居一妻。崇祯丁丑，贼
攻寨胡同，姑常氏及诸妇登楼避之。贼破寨，将举火
焚楼，曰：‘下楼者不汝杀’。胡曰：‘下楼受辱，不如死’。乃抱
七岁儿元哥及其姑俱死于火。居一甥女李氏，年十
五，坠楼欲死。贼执之，以头触石，血溅贼衣，遂亦遇害。”